**Százalékszámítás – Szöveges feladatok**

1. A 600 €-s TV árát 6%-kal csökkentették.
	1. Hány €-val lett olcsóbb?
	2. Hány € az új ára?
2. A 400 €-s hűtő ára 5%-kal emelkedett.
	1. Hány €-val lett drágább?
	2. Hány € az új ára?
3. A 250 €-s XBOX most 210 €-ért megvehető. Hány %-kal lett olcsóbb?
4. A medence árát 8%-kal csökkentették, így 240 €-val lett olcsóbb.
	1. Mennyibe került eredetileg?
	2. Hány € az új ára?
5. Az autó ára 15%-kal emelkedett, így 900 €-val lett drágább.
	1. Mennyibe került eredetileg?
	2. Hány € az új ára?
6. A 80 €-s ruha árát 15 %-kal csökkentették. Hány €-val lett olcsóbb?
7. A TV ára 20%-kal csökkent, így most 560 €-ba kerül. Mennyibe került eredetileg?
8. A 130 €-s repülőjegy most 78 €-ba kerül. Hány %-kal lett olcsóbb?
9. A 180 €-s mobiltelefon 6%-kal olcsóbb lett. Mennyibe kerül most?
10. A medence ára 15%-os emelés után 48 €-val lett drágább.
	1. Mennyibe került eredetileg?
	2. Mennyibe kerül most?
11. Gondolkodjunk: autó, 3500 €, 25%. Fogalmazzunk meg egy feladatot úgy, hogy
12. a 3500 € a 100% legyen
13. a 3500 € a 25% legyen
14. a 3500 € a 100% + 25% = 125% legyen
15. a 3500 € a 100% - 25% = 75% legyen
16. A 8000 €-s autó árát 5%-kal leszállították. Mennyibe kerül most?
17. Egy újonnan felépített ház árat 5%-kal leszállították, így 8000 €-val lett olcsóbb. Mennyibe kerül most?
18. Az áruház jövedelme az első héten 15 450 € volt, a második héten 18 630 €. Hány százalékkal emelkedett a jövedelem a második héten?
19. A TV ára 5%-os emelés után 892,50 €. Hány €-val lett drágább?
20. A vasúti sínek javítása 15 napra volt betervezve, de a rossz időjárás miatt elhúzódott a javítás 24 napra. Hány százalékkal nőtt a napok száma?
21. A keltetőben a tojások 92%-ából kelt ki kiscsibe. 168 tojás nem kelt ki. Hány tojás volt összesen eredetileg a keltetőben?
22. Az óvodában március első hetében megbetegedett a gyerekek 5%-a. Március második hetében további 9 gyerek betegedett meg, amivel a beteg gyerekek száma 20%-ra nőtt összesen. Hány gyerek jár összesen az óvodába?
23. Egy kocka alakú edény, melynek éle 30 cm, 18 cm magasságig van töltve vízzel. Hány százaléka van vízzel töltve az egész edénynek?
24. Péter hegyi biciklit akar venni. 63 eurót spórolt meg, amely a kerékpár árának 30%-a. Mennyibe kerül a kerékpár?
25. A válogatott hokicsapat kapusa a bajnokság során 188 lövést hárított, ezzel 94 %-os eredményt ért el. Hány lövésből kapott gólt a kapus?
26. A munkavállaló a fizetéséből 7 % előleget kapott 56 € értékben. Hány € a havi fizetése?
27. A vasérc 65,2 % vasat tartalmaz. Hány tonna vasércet kell feldolgozni a vasércműveknek, hogy 450 tonna vasat nyerjenek?
28. Az ábrán látható négyzet területének hány százaléka van beszínezve?
29. Egy áru a csomagolással együtt 760 kg. A csomagolás az egész tömeg 15 %-át teszi ki. Számítsd ki az áru tömegét!
30. A városi parkba fákat ültettek. Hány fát terveztek eredetileg ültetni, ha összesen 145 fát ültettek el és így 16%-kal túlteljesítették a tervet?
31. Az emberi csontváz 27,5 %-át teszi ki a combcsont. Ha valakinek 46,75 cm hosszú a combcsontja, akkor hány cm a teljes magassága?
32. Az osztályba 25 tanuló jár. A diákok 20 %-a szemüveges, közülük 60 % fiú. Hány db szemüveges lány jár az osztályba?

**Többszöri változtatás:**

1. A 280 €-s XBOX árát 25%-kal leszállították, később 25%-kal felemelték. Mennyibe kerül most?
2. A 80 €-s ruha árát először 4%-kal megemelték, majd 5%-kal csökkentették. Mennyibe kerül most?
3. A notebook ára 563 €. A karácsonyi akció alkalmával 14%-kal csökkent az ára. Az új évben a notebook ára megemelkedett 20%-kal. Hány € lett a notebook ára az új évi emelkedés után?

**Adó**

* + 1. A medence ára adóval együtt 738 €. Mennyibe kerülne adó nélkül?
		2. A TV ára adó nélkül 550 €. Mennyibe kerül adóval együtt?
		3. Az autó ára adóval együtt 9 225 €. Mennyibe kerül adó nélkül?
		4. A bútor ára adó nélkül 300 €. Mennyibe kerül adóval együtt?
		5. Az elárusító a nap folyamán 5 535 € értékben adott el árut az üzletéből. Hány € adót kell befizetnie?
		6. A pingpongasztal ára adó nélkül 180 €. Mennyibe kerül adóval együtt?
		7. A billiárdasztal ára adóval együtt 492 €. Hány € ebből az adó?

**Kamatszámítás**

1. Kovács úr 4000 €-t tett be a bankba évi 5%-os kamatláb mellett.
2. Hány € lesz a kamat 1 év után?
3. Mennyi pénze lesz a bankszámláján 1 év múlva?
4. Hány €-t tettem be a bankba, ha 7%-os kamatláb mellett 420 € volt a kamat?
5. Beteszek a bankba 1500 €-t évi 4%-os kamatláb mellet. Hány € lesz a számlámon 1 év múlva?
6. Betettem a bankba 2000 €-t. Hány %-os volt a kamatláb, ha 1 év alatt 60 € volt a kamat?
7. Hány százalékos kamatlábbal rendelkezik a betétkönyv, ha 1 400 € betét egy év után 1 500,80 €-ra nő?

**Ezrelék**

1. Számítsd ki az 523-nak a 17,4 ‰-ét!
2. Kassa tengerszint feletti magassága 255 m. Eperjes pedig 296 m tengerszint feletti magasságban fekszik. A két város közti távolság 36,7 km. Számítsd ki ezrelékben a két város közti átlagos emelkedést!
3. Hány ezrelék 1 320 a 99 886-ból?
4. A Csorbatói Fogaskerekű Vasút a csorbai vasútállomást köti össze a Csorbató üdülőhellyel. Csorba tengerszint feletti magassága 850 m, az üdülőhely tengerszint feletti magassága 1 355 m. A fogaskerekű vasút átlagos emelkedése 101‰. Számítsd ki a két állomás közti távolságot km-ben!
5. A járművezetőnél a vérvizsgálat során 1,4‰ alkoholt mutattak ki. Hány gramm alkohol van a vérében, ha 7 kg vére van?
6. Az A és B város közti 24 km-es távolság emelkedése 4‰. Állapítsd meg m-ben az A és B város közti magasságkülönbséget!
7. A kerékpárosok elindultak a Csorba tótól a Popradi tóhoz. A két tó közti tengerszint feletti magasság különbsége 145 m, az út emelkedője 7,6‰. Milyen hosszú az út a két tó között?